জাতীয় নাগরিক কমিটির সারজিস আলমের বিয়ে

জাতীয় নাগরিক কমিটির মুখ্য সংগঠক সারজিস আলম বিয়ে করেছেন। শুক্রবার (৩১ জানুয়ারি) তার বিয়ের খবর নিশ্চিত করেছেন যুব ও ক্রীড়া উপদেষ্টা আসিফ মাহমুদ।

সারজিস আলমকে অভিনন্দন জানিয়ে নিজের ভেরিফায়েড ফেসবুক পেজে আসিফ মাহমুদ লেখেন, “নবজীবনে পদার্পণে অভিনন্দন সারজিস ভাই। বিবাহিত জীবন সুখের হোক।”

সামাজিক যোগাযোগমাধ্যমে ছবি পোস্ট করে শুভেচ্ছা জানিয়েছেন বৈষম্যবিরোধী ছাত্র আন্দোলনের আহ্বায়ক হাসনাত আবদুল্লাহ। তিনি লিখেছেন, “অভিনন্দন, বন্ধু, সারজিস! তোমাদের একসঙ্গে ভালোবাসা এবং সুন্দর মুহূর্তে ভরা একটি জীবন কামনা করছি।”

গত বছর ১২ অক্টোবর হাসনাত আবদুল্লাহ বিয়ে করেছিলেন। সে সময় সারজিস আলম এক ফেসবুক পোস্টে বন্ধুর দাম্পত্য জীবনের জন্য শুভকামনা জানান। এবার সেই শুভেচ্ছা হাসনাতের পক্ষ থেকে সারজিসের জন্য এল।